Galeazzo Alessi

Galeazzo Alessi, nado en Perugia en 1512 e finado o 30 de decembro de 1572, foi un arquitecto italiano.

 Traxectoria 
Discípulo de Giambattista Caporali, foi un estudoso entusiasta da arquitectura antiga, e o seu estilo recolleu os seus estudos.

Continúa a súa formación en Roma, onde entra en contacto con Miguelanxo, que o influirá notablemente. En Perugia realiza a igrexa de Santa Maria del Popolo (1547) e o pórtico de Sant’Angelo della Pace (1548). No ano establécese en Xénova invitado polo goberno da República para realizar as fortificacións do porto, ademais constrúe o Palazzo Cambiaso en 1565, Palazzo Lercari-Parodi en 1567, a igrexa de Santa Maria in Carignano (1549-1552) está fortemente inspirada no proxecto de Bramante para a basílica de San Pedro de Roma. A Villa Cambiaso (1548) e a Villa Pallavicino delle Peschiere (1560). Na mesma época traballa en Milán onde realiza o Palazzo Marino (1553-1558) hoxe casa do concello de Milán, a igrexa de Santa Barnaba (1561), a igrexa de San Vittore al Corpo e a fachada de Santa Maria presso San Celso. En Asís, fai o proxecto da igrexa de Santa Maria degli Angeli (1568), modificada en 1832.

Categoría:Arquitectos de Italia do século XVI
Categoría:Nados en 1512
Categoría:Finados en 1572
Categoría:Nados en Perugia